Evig solskinn i et plettfritt sinn

Evig solskinn i et plettfritt sinn er en amerikansk romantisk, science fiction dramafilm fra 2004 i regi av Michel Gondry, og er skrevet av Charlie Kaufman. Filmens to hovedroller spilles av Jim Carrey og Kate Winslet, med biroller av Kirsten Dunst, Mark Ruffalo, Elijah Wood og Tom Wilkinson. Filmen henter elementer fra psykologisk drama, science fiction, og har et ikke-lineært narrativ som en del av det å utforske minnets natur og romantisk kjærlighet. Filmens tittel er et sitat fra diktet "Eloisa to Abelard" av Alexander Pope.

Filmen vant Oscar for beste originalmanus .

 Handling 
Etter en krangel oppdager Joel Barish (Jim Carrey) at kjæresten Clementine Kruczynski (Kate Winslet) har fått alle minnene sine om ham slettet ved klinikken Lacuna i New York City. Klinikken har en unik teknologi som kan slette alle minner om personer og hendelser når pasienten sover.  

Joel bestemmer seg for å gjøre det samme. Det viser seg imidlertid at Joel opplever utviskingsprosessen som en bevisst drøm der han sendes fra minne til minne mens de slettes. Etter å ha gjenopplevd et særlig følelsesladet minne, innser han at han ikke ønsker å glemme Clementine likevel. Han forsøker å motsette seg minnefjerningen, selv om han ikke klarer å forlate den bevisste drømmen. 

Samtidig har de ansatte i Lacuna – Patrick Wertz (Elijah Wood), Mary Svevo (Kirsten Dunst), Stan Fink (Mark Ruffalo) og Howard Mierzwiak (Tom Wilkinson) – sine egne drama som utspiller seg mens Joel sover. 

I slutten av filmen finner Joel og Clementine tilbake til hverandre. De får avslørt at de har hatt et forhold som de begge har visket ut minnene om, og da de blir klar over det smertefulle bruddet blir de sjokkert. Avsløringen fører nesten til at de går fra hverandre på nytt, men de blir enige om å gi hverandre en ny sjanse. 

 Rolleliste 
 Rolle  Skuespiller Joel Barish  Jim Carrey Clementine Kruczynski  Kate Winslet Mary  Kirsten Dunst Stan  Mark Ruffalo Patrick  Elijah Wood Dr. Mierzwiak  Tom Wilkinson Rob  David Cross Carrie  Jane Adams Frank  Thomas Jay Ryan Unge Joel  Ryan Whitney

Referanser

 Eksterne lenker 



Kategori:Dramakomedier fra USA
Kategori:Romantiske komedier fra USA
Kategori:Eventyrfilmer fra USA
Kategori:Filmer fra 2004
Kategori:Engelskspråklige filmer